《次韵袁升之游海云寺鸿庆院山茶之什 其六》
宋代·蒲瀛

花发今年喜不空，遨头肃客上萧宫。雪残千嶂犹连白，风引双萧欲斗红。

他日勋名三事在，先春和气万家同。等閒草木蒙湔祓，况入寻常顾盼中。

作者简介：蒲瀛字大受，号漫叟，四川阆中人。宋朝诗人。主要生活在宋徽宗、高宗年间。其父官至中奉大夫，详情暂不可考。蒲瀛是其长子，有弟二人，名大观、大渊。蒲瀛与郭印、莫将、何耕雅善，工诗、能词，宗法苏轼。著有《蒲氏漫斋录》（即《漫斋语录》）。